TFI เจ๋ง! ไตรมาส 2 พลิกกำไร 25.87 ลบ.
TFI เจ๋ง! ไตรมาส 2 พลิกกำไร 25.87 ลบ.จากปีก่อนขาดทุน 43.51 ลบ.หลังต้นทุนขายลด กำไรเพิ่ม ขณะที่ 6 เดือนแรกมีกำไร 29.90 ลบ.จากปีก่อนขาดทุน 89.77 ลบ.
13 ส.ค. 2558

บริษัท ไทยฟิล์มอินดัสตรี่ จำกัด (มหาชน) หรือ TFI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 25.87 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 43.51 ล้านบาท หรือขาดทุนสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 29.20 ล้านบาท หรือ 0.01 บาทต่อหุ้น จากช่วงเดียวกันของปีก่อนที่มีขาดทุนสุทธิ 89.77 ล้านบาท หรือมีกำไรสุทธิ 0.04 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีต้นทุนขายลดลง ทำให้มีกำไรขั้นต้นเพิ่มขึ้นจากปีก่อน เนื่องจากการเพิ่มส่วนแบ่งตลาดของกลุ่มสินค้าชนิดพิเศษและเพิ่มประสิทธิภาพการบริหารต้นทุนการผลิต